ନାସ୍ରିନ୍ ଅକ୍ତର ନିପୁନ୍ ( ନିପୁନ୍ ଆକ୍ତର ନାମରେ ଜଣାଶୁଣା; ଜନ୍ମଳ ୯ ଜୁନ ୧୯୮୪; ଜନ୍ମସ୍ଥାନଃ କୋମିଲା, ବାଂଲାଦେଶ) ଜଣେ ବାଂଲାଦେଶୀ ଅଭିନେତ୍ରୀ, ଯିଏକି ମୁଖ୍ୟତଃ ବଙ୍ଗଳାଦେଶର ବଙ୍ଗାଳୀ ଚଳଚ୍ଚିତ୍ରରେ ଅଭିନୟ କରନ୍ତି । ସେ ଦୁଇଥର ବାଂଲାଦେଶର ଜାତୀୟ ଚଳଚ୍ଚିତ୍ର ପୁରସ୍କାରରେ ପୁରସ୍କୃତ ହୋଇଛନ୍ତି । ନିପୁନ୍ ୨୦୦୬ ମସିହାରେରେ ବାଂଲାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।
ନିପୁନ୍ ୧୯୯୯ରେ ତାଙ୍କର ଉଚ୍ଚ ଶିକ୍ଷା ପାଇଁ ବାଂଲାଦେଶ ଛାଡ଼ି ଛାଡ଼ି ଦେଇଥିଲେ । ୨୦୦୪ ପର୍ଯ୍ୟନ୍ତ ସେ ଋଷିଆର ମସ୍କୋରେ ଅଧ୍ୟୟନ କରିଥିଲେ, ଯେଉଁ ସମୟରେ ସେ ବିବାହ କରିଥିଲେ ଏବଂ ମସ୍କୋରୁ ପଢ଼ା ସାରି ଯୁକ୍ତରାଷ୍ଟ୍ର ଆମେରିକା ଚାଲିଯାଇଥିଲେ । ସେଠାରେ ସେ ଏକ ଫାର୍ମାସିରେ ଚାକିରି କରୁଥିଲେ । ଆମରିକାରେ ତାଙ୍କ ଜୀବନ ଯଥେଷ୍ଟ ଭଲ ଥିଲା । ୨୦୦୬ ମସିହାରେ ସେ ବାଂଲଦେଶ ବୁଲିବାକୁ ଆସିଥିବାବେଳେ ହଠାତ୍ ତାଙ୍କୁ ଫିଲ୍ମରେ ଅଭିନୟ ପାଇଁ ଅଫର୍ ମିଳିଥିଲା । ଯେହେତୁ ତାଙ୍କ ପରିବାରରେ କେହି କେବେ ଫିଲ୍ମରେ ଅଭିନୟ କରି ନଥିଲେ, ତେଣୁ ସେ କୌତୁହଳ ବସତଃ କଥାଚିତ୍ରରେ ଅଭିନୟ କରିବାକୁ ରାଜି ହୋଇଥିଲେ ।
ସେ ବାଂଲାଦେଶୀ ଫିଲ୍ମରେ ସଫଳତା ପାଇବା ପରେ ଭାରତୀୟ ବଙ୍ଗଳା ଚଳଚ୍ଚିତ୍ରରେ ମଧ୍ୟ ଅଭିନୟ କରିଛନ୍ତି । ବାଂଲାଦେଶୀ ସିନେ ତାରକା ଫିର୍ଦୋଶ୍ ଏବଂ ପ୍ରସିଦ୍ଧ ଭାରତୀୟ ବଙ୍ଗଳା ଅଭିନେତା ପ୍ରସନ୍ନଜିତ ଚାଟାର୍ଜୀଙ୍କ ସହ ସେ 'ପରିଚୟ' ନାମକ ଏହି ଚଳଚ୍ଚିତ୍ର ଅଭିନୟ କରିଛନ୍ତି । ନିପୁନ୍ ଦକ୍ଷୀଣ ଭାରତୀୟ ଚଳଚ୍ଚିତ୍ରରେ ମଧ୍ୟ ଅଭିନୟ କରିବାକୁ ଯାଉଛନ୍ତି ।
ନିପୁନ୍ ଏ ପର୍ଯ୍ୟନ୍ତ ସମୁଦାୟ ଦୁଇଟି ବାଂଲାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । ତାଙ୍କ ଅଭିନୀତ କଥାଚିତ୍ର ସଜଘର ପାଇଁ ତାଙ୍କୁ ପ୍ରଥମ ବାଂଲାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା ଏବଂ ୨୦୦୯ ମସିହାରେ ତାଙ୍କ ଅଭିନୀତ ଚଳଚ୍ଚିତ୍ର ଚାଦେର ମୋଟୋ ବୋଉ ପାଇଁ ସେ ଆଉଥରେ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ ।
୨୦୦୬ ମସିହାରେ ତାଙ୍କୁ ଏକ ପୁରସ୍କାର ଉତ୍ସବରେ ନୂଆ ଚେହାର ସମ୍ମାନ, ୨୦୦୭ ମସିହାରେ ଶ୍ରେଷ୍ଠ କଳାକାର ସମ୍ମାନ ମିଳିଥିଲା । ସେ ପାଇଥିବା ପୁରସ୍କାର ମଧ୍ୟରେ ବାବିସାସ୍ ପୁରସ୍କାର, ଡିସିଆର୍ଏ ପୁରସ୍କାର ଆଦି ମଧ୍ୟ ରହିଛି ।
